b"\n_START_ARTICLE_\nThe M+M's Tour\n_START_PARAGRAPH_\nTurneja The M+M's Tour (poznana tudi pod imenom House of Blues Tour) je bila promocijska koncertna turneja ameri\xc5\xa1ke glasbenice Britney Spears. S turnejo so pri\xc4\x8deli maja 2007, skoraj tri leta po zadnji turneji Britney Spears, The Onyx Hotel Tour. S turnejo so nastopali v no\xc4\x8dnih klubih po Zdru\xc5\xbeenih dr\xc5\xbeavah Amerike. Promocijska turneja se je otvorila 1. maja 2007 v Hi\xc5\xa1i Bluesa v San Diegu in se zaklju\xc4\x8dila 20. maja 2007 v no\xc4\x8dnem klubu Mansion v Miamiju. Zaradi nastopov so se v javnosti pojavile govorice, da so vstopnice, ki so na za\xc4\x8detku stale le 35 $, prodajalci takoj podra\xc5\xbeili na 500 $. Na turneji je Britney Spears nastopila s petimi novimi pesmimi in z nobenim novim gradivom. Na turneji je nastopil tudi DJ Frankie J.\n_START_SECTION_\nOzadje in razvoj\n_START_PARAGRAPH_\n\xc5\xbde pred uradno potrditvijo so se na spletu pojavile govorice, da bo Britney Spears pri\xc4\x8dela z novo turnejo in lokalni mediji so poro\xc4\x8dali, da bo slednja naslovljena kot\xc2\xa0\xc2\xbbThe M+M's\xc2\xab; kakorkoli \xc5\xbee, kasneje se je razkrilo, da so se govorice pravzaprav pri\xc4\x8dele zaradi nepredvidljivega vedenja in zasebnih te\xc5\xbeav Britney Spears v tistem \xc4\x8dasu, in da so mediji pravzaprav pri\xc4\x8dakovali, da bodo zaradi teh razlogov turnejo tudi odpovedali. Craig Marks iz revije Blender je menil, da je s turnejo pri\xc4\x8dela zato, ker\xc2\xa0\xc2\xbb\xc5\xbeeli, da ljudje pozabijo, da je znana zato, ker si je obrila glavo in od\xc5\xa1la v rehab [...] Zaslovela je zaradi pesmi 'Baby One More Time' in zaradi svojega plesa in zaradi svoje seksi podobe in zato, ker je poklicna glasbenica.\xc2\xab Prvi koncert v sklopu turneje je bil koncert v San Diegu, ki ga je izvedla pred \xc5\xa1otorom, postavljenim pred Hi\xc5\xa1o Bluesa s skrivnostno glasbeno skupino, imenovano\xc2\xa0\xc2\xbbThe M+M's\xc2\xab. Kakorkoli \xc5\xbee, veliko medijev je poro\xc4\x8dalo, da so prispeli pred Hi\xc5\xa1o Bluesa v pri\xc4\x8dakovanju prihoda Britney Spears. Poro\xc4\x8dali so, da so za turnejo pri\xc4\x8deli vaditi le nekaj ur pred prvim nastopom v no\xc4\x8dnem klubu Ivana Kanea, k \xc4\x8demur so dodali \xc5\xa1e:\xc2\xa0\xc2\xbbNa oder je pri\xc5\xa1la med vajami, zdelo se je, da ji je zelo vro\xc4\x8de in s \xc5\xa1tirimi spremljevalnimi plesalci je zapela tri pesmi [...] Ve\xc4\x8dkrat so stekli \xc4\x8dez oder, koreografija je bila enkratna in zvenela je odli\xc4\x8dno.\xc2\xab\n_START_SECTION_\nKoncerti in sprejem\n_START_PARAGRAPH_\nNastop se je pri\xc4\x8del po dvo-urnem nastopu mnogih DJ-jev, kar obo\xc5\xbeevalcem ni bilo najbolj v\xc5\xa1e\xc4\x8d. Nato je na oder pri\xc5\xa1la Britney Spears z rjavo lasuljo z dolgimi lasmi na glavi, srebrnim nedr\xc4\x8dkom, belim nagubanim minikrilom in belih \xc5\xa1kornjih ter zapela (ne v \xc5\xbeivo) svoj debitantski singl,\xc2\xa0\xc2\xbb...Baby One More Time\xc2\xab. Nato so na oder stopile \xc5\xa1e \xc5\xa1tiri svetlolase plesalke v spodnjem perilu in izvedle trinajstminutno plesno to\xc4\x8dko, zaradi \xc4\x8desar so koncerte ve\xc4\x8dkrat primerjali s koncerti glasbene skupine The Pussycat Dolls. Celotni razli\xc4\x8dici singlov\xc2\xa0\xc2\xbb...Baby One More Time\xc2\xab\xc2\xa0in\xc2\xa0\xc2\xbbI'm a Slave 4 U\xc2\xab\xc2\xa0so izvedli \xc5\xa1e preden so plesalci zapustili oder. Nato je Britney Spears izvedla eno izmed pesmi iz albuma In the Zone, in sicer pesem\xc2\xa0\xc2\xbbBreathe on Me\xc2\xab. Na oder so ponovno prispeli plesalci, ki so se pri\xc4\x8deli pogovarjati z enim izmed mo\xc5\xa1kih obo\xc5\xbeevalcev, Britney Spears pa se je ta \xc4\x8das preoblekla v ro\xc5\xbenat nedr\xc4\x8dek, bel krznen pla\xc5\xa1\xc4\x8d in krilo iz d\xc5\xbeinsa, nato pa je nastopila s pesmijo\xc2\xa0\xc2\xbbDo Somethin'\xc2\xab. Koncert se je kon\xc4\x8dal z nastopom s pesmijo\xc2\xa0\xc2\xbbToxic\xc2\xab._NEWLINE_MTV-jeva novinarka Teri VanHorn je koncertu dodelila pozitivno oceno, kar je utemeljila z besedami:\xc2\xa0\xc2\xbbNjeno telo je dobilo nov pridih in njen nasmeh je spet dobil \xc5\xbear, izgledala je pribli\xc5\xbeno tako, kot \xc5\xbeenska, ki se je re\xc5\xa1ila iz krize, ki je trajala \xc4\x8detrt njenega \xc5\xbeivljenja, s \xc4\x8dimer je mo\xc4\x8dnej\xc5\xa1a, kot je bila v\xc4\x8deraj [...] Spremljale so jo \xc5\xa1tiri svetlolase plesalke v spodnjem perilu, Britney in njena dekleta pa so posvojila na\xc4\x8din nastopanja skupine Pussycat Dolls, s trinajstminutnim nastopom s porednim, spro\xc5\xa1\xc4\x8denim odnosom.\xc2\xab Novinar SuChin Pak, prav tako iz MTV-ja, je turneji dodelil me\xc5\xa1ano oceno, k \xc4\x8demur je dodal:\xc2\xa0\xc2\xbbTo ni bil koncert, ki bi govoril: 'Vrnila se je. Pri\xc5\xa1la bo nazaj, in to z najve\xc4\x8djim albumom v svoji karieri.' Hkrati pa nam tudi ni sporo\xc4\x8dila, da je izgubljena in da stare Britney ne bomo videli nikoli ve\xc4\x8d. To so res majhni koraki.\xc2\xab Vstopnice za turnejo so prodajali po 200 ali 500 $, in sicer iz druge roke."